text: Kronprinsen kommer og klipper snoren
  15 februar 2016 kl. 16.05
  Kronprins Frederik indvier sygehusbyggeri til en lille milliard
  Det bliver med kongelig deltagelse, når det udbyggede Kolding Sygehus officielt skal indvies til november. Kronprins Frederik har sagt ja til klippe den røde snor til det nye supersygehus.
  - Sygehus Lillebælt er glade og taknemmelige for at kongehuset viser os den ære at indvie udvidelsen af Kolding Sygehus til patienternes nye akutsygehus, siger Kenneth Holm, projektchef ved Kolding Sygehus, til TV SYD.
  Kolding sygehus skal være det nye akutsygehus i Trekantområdet. Det er udvidet i fire faser siden 2010. Det er udbygget med 30.000 kvadratmeter til en samlet sum af lige under en milliard kroner.
  Kronprins Frederik klipper snoren den 24. november.
  